
TITLUL I – SCOPUL  Şi ARIA DELEGĂRII
Articolul 1 - Scopul

Prezentele Dispoziţii Speciale – Partea de Apă prevăd condiţiile pentru aplicarea Contractului de Delegare în ceea ce priveşte Serviciile de alimentare cu apă potabilă.

Articolul 2 - Definiţii

„Apa Potabilă” înseamnă apa care îndeplineşte indicatorii de potabilitate prevăzuţi de legislaţia în vigoare.
„Branşament” - este definit în art. 1 al Dispoziţiilor Generale ale Contractului de Delegare.

„Punctul de Delimitare a Instalaţiilor de Alimentare cu Apă dintre Operator şi Utilizator” - este definit în art. 1 al Dispoziţiilor Generale ale Contractului de Delegare.

„Sistemul de Contorizare şi de Control” – desemnează instalaţiile constituite din contoare, accesoriile acestora şi dispozitivele aflate în legătură cu ele.

Articolul 3 – Aria Delegării

Aria Delegării este definită în articolul 6 al Dispoziţiilor Generale ale Contractului de Delegare şi descrisă în articolul 4 din Dispoziţiile Speciale – Partea Comună. Autoritatea Delegantă este obligată să furnizeze Operatorului toate informaţiile topografice în termen de 6 (şase) luni de la Data Intrării în Vigoare, cu localizarea tuturor Zonelor Urbane expres indicate în anexa nr. 1(a) la Dispoziţiile Speciale – Partea Comună.

Articolul 4 – Perimetrul de Distribuţie a Apei

4.1.
Perimetrul de Distribuţie a Apei desemnează limita reţelei(lor) de apă potabilă a(le) fiecărei Zone Urbane şi, prin extensie, toate suprafeţele incluse între aceste limite. Acesta se va întinde până la o distanţă de cel puţin 100 (o sută) de metri calculaţi in orice direcţie de la oricare punct al reţelei(lelor) de apă potabilă, acolo unde este posibil.

4.2.
Această limită este definită în Contractul de Delegare dintre Autoritate Delegantă şi Operator.

4.3. 
Perimetrele de Distribuţie a Apei sunt extinse în mod regulat prin acordul Operatorului cu Autoritatea Delegantă, anticipând dezvoltarea noilor Zone Urbane şi industriale şi pentru a permite Operatorului să îşi atingă obiectivele Serviciului delegat.

TITLUL II – FURNIZAREA SERVICIULUI DELEGAT
Articolul 5 – Definiţia reţelelor de apă potabilă

5.1
Sistemul public de alimentare cu apă potabilă cuprinde ansamblul construcţiilor şi terenurilor, instalaţiilor tehnologice, echipamentelor funcţionale şi dotărilor specifice, prin care se realizează Serviciul public de alimentare cu apă potabilă. Sistemul public de alimentare cu apă potabilă cuprinde de regulă următoarele componente: 

   a) captări; 

   b) aducţiuni; 

   c) staţii de tratare a apei brute; 

   d) staţii de pompare; 

   e) rezervoare pentru înmagazinarea apei potabile; 

   f) reţele de distribuţie; 

   g) branşamente până la punctul de delimitare; 
5.2
Reţeaua publică de alimentare cu apă  este definită în art. 1 din Dispoziţiile Generale ale prezentului Contract.

5.3.    Apa nefacturată

Operatorul, ca o parte a planului său de investiţii, va identifica şi va finanţa un program de detectare a scurgerilor şi de reducere a apei nefacturate din reţelele de distribuţie a apei, inclusiv orice echipament necesar a fi achiziţionat în acest scop. Echipamentul de specialitate poate fi considerat o resursă principală. Măsurile luate în acest sens vor fi incluse în evaluarea performanţei Operatorului pe durata Contractului de Delegare.

Articolul 6 – Reamplasarea reţelei


6.1
Reamplasările reţelelor de apă potabilă necesare atingerii unei cerinţe legate de Serviciu din partea unei administraţii sau comunităţi sunt executate de Operator pe cheltuiala solicitantului.

6.2
Reamplasările reţelelor de apă potabilă necesare atingerii unei cereri legate de Serviciu din partea unei persoane fizice sunt hotărâte şi executate de Operator pe cheltuiala solicitantului.

6.3.
 În situaţia în care Operatorul este obligat printr-o hotărâre judecătorească să mute o reţea, Autoritatea Delegantă va suporta cheltuielile pe care le implică mutarea respectivei reţele.

Articolul 7 – Protecţia instalaţiilor de apă potabilă

7.1
Operatorul va actualiza toate informaţiile tehnice privind instalaţiile de apă potabilă şi lucrările aferente prevăzute în articolul 5 din Dispoziţiile Speciale – Partea Comună.

7.2
Instalaţiile de producţie, transport şi alimentare cu apă potabilă sunt Bunuri Publice. Acestea sunt inalienabile, imprescriptibile, insesizabile şi protejate, conform prevederilor legale, împotriva daunelor de orice natură. 

7.3
Când o autoritate administrativă sau o persoană fizică ori juridică intenţionează să execute lucrări de excavaţie sau alte lucrări în proximitatea unei reţele de transport sau alimentare cu apă trebuie să respecte prevederile legale în vigoare privind protecţia reţelelor de telecomunicaţii, de electricitate şi apă. Aceasta trebuie să obţină, mai ales, acordul prealabil scris al Operatorului. Costurile măsurilor de protecţie rezonabile luate de Operator vor fi suportate de persoana care execută lucrările respective.

7.4
Este interzis oricărei persoane care nu face parte din personalul Operatorului, cu excepţia controlorilor din partea Autorităţii Delegante însoţiţi de un reprezentat al Operatorului, să intre, sub orice pretext, în interiorul clădirilor şi şantierelor aferente sau asociate Serviciului delegat de alimentare cu apă, să lase în interior animale, să folosească sau să deterioreze instalaţiile sau să arunce gunoaie în preajmă.

7.5
Orice daună adusă acestor instalaţii sau lucrări, în general orice prejudiciu sau tentativă de a aduce atingere integrităţii lor materiale sau funcţionalităţii lor se pedepseşte conform legii penale.

7.6
Împreună cu Autoritatea Delegantă, Operatorul va stabili, după necesităţi, perimetre de protecţie împrejurul acestor instalaţii care fac parte din procesele de producţie, transport şi alimentare cu apă potabilă.

Articolul 8 – Caracteristicile alimentării cu apă potabilă

8.1  Cantitatea
Operatorul se angajează să furnizeze întreaga cantitate de apă potabilă care să satisfacă nevoile de apă potabilă în sectorul public şi privat în acele localităţi unde îi este delegată alimentarea cu apă potabilă.
8.2  Presiunea

Presiunea minimă a apei potabile în condiţii normale de funcţionare, cu excepţia situaţiilor când sunt deschişi hidranţii de alimentare cu apă sau de incendiu, va fi de 1 kg/cm2 la punctul de alimentare situat în aval faţă de uzina secundară folosită de Operator. 

În situaţiile în care la etaje diferite ale unei clădiri apa potabilă nu poate fi furnizată în condiţii normale la presiunea minimă mai sus menţionată, o staţie de hidrofor individuală va fi instalată pe cheltuiala solicitantului, care devine proprietarul acesteia şi îi va asigura întreţinerea, garanţiile şi funcţionarea.

Presiunea maximă a apei potabile, în condiţii normale de funcţionare a Serviciului, va fi de 6 kg/cm2 la orice Punct de Alimentare.

Operatorul este responsabil pentru pagubele potenţiale ce ar rezulta din variaţiile presiunii hidraulice peste limitele permise, dacă se poate dovedi legătura de cauzalitate între deficienţele în alimentarea cu apă şi prejudiciu. În acest sens le revine Utilizatorilor să ia precauţiile împotriva acestui fenomen prin instalarea de dispozitive corespunzătoare de protecţie (cum ar fi aparate de reducere a presiunii; dispozitive pentru prevenirea loviturilor provocate de forţa hidraulică şi aşa mai departe).

8.3  Calitatea apei

La sfârşitul Perioadei de Tranziţie apa furnizată trebuie să fie potabilă şi să respecte întotdeauna standardele prevăzute de normele legale şi reglementare române în vigoare. 
Răspunderea Operatorului în ceea ce priveşte calitatea apei este limitată la nivelul Punctul de Delimitare a Instalaţiilor de Alimentare cu Apă dintre Operator şi Utilizator. Le revine ca obligaţie Utilizatorilor să efectueze şi să întreţină Instalaţiile lor Interioare astfel încât să nu se producă nici o degradare a calităţii apei.

Operatorul va monitoriza calitatea apei potabile ori de câte ori este necesar şi va respecta în acest sens prevederile emise de Autoritate Delegantă.

Operatorul este întotdeauna răspunzător pentru pagubele care ar rezulta din calitatea redusă a apei furnizate, având dreptul de regres împotriva persoanelor răspunzătoare de eventuala poluare, dacă este cazul.

8.4  Debitul

Debitul oferit în contractul de branşare/racordare şi utilizare a Serviciului este debitul considerat de Utilizator ca necesar pentru consumul său şi pe care Operatorul se obligă să-l pună în permanenţă la dispoziţia sa. Acesta este ales din gama de debite oferită de Operator, care corespunde contoarelor specifice şi diametrelor branşamentelor. Debitul trebuie corelat cu standardele prevăzute de normele legale şi reglementare române în vigoare.

Gama debitelor disponibile poate fi modificată ca urmare a evoluţiilor tehnice sau a noilor politici adoptate de Operator în ceea ce priveşte Contractele de branşare/racordare şi utilizare a Serviciului.

Debitul poate fi întrerupt datorită lucrărilor sau incidentelor legate de reţelele publice.

Articolul 9 - Branşamentele

9.1
Un Branşament deserveşte de regulă un singur Utilizator.

9.2
Branşamentele sunt montate de Operator sau de către constructori agreaţi de către Operator. Costurile montării sunt suportate de solicitant, conform cotelor estimate în urma preţurilor definite în anexa nr. 2 de mai jos. Cheltuielile aferente se plătesc înainte de începerea lucrărilor. Orice cheltuieli legate de consolidarea unui Branşament datorită creşterii nevoilor cad în sarcina Utilizatorului.

9.3
Branşamentele fac parte din bunurile încredinţate Operatorului de către Autoritate Delegantă. Toate Branşamentele sunt întreţinute, reparate şi înlocuite pe cheltuiala sa. Cu toate acestea, reparaţiile, modificările sau deplasările survenite ca urmare a executării de lucrări vor fi plătite de persoana care solicită lucrările antemenţionate.

9.4
În interiorul Perimetrului de Distribuţie a Apei, Operatorul va executa toate Lucrările de Extindere necesare pentru noile Branşamente. Aceste lucrări care nu sunt cuprinse în investiţiile contractuale sunt plătite din surse identificate cu acordul Autorităţii Delegante. Ele vor fi finanţate, în condiţiile legii, de Utilizatorul care a solicitat branşarea şi cu care s-a încheiat un contract, având în vedere condiţiile tehnice ale Operatorului.

9.5
În afara Perimetrului de Distribuţie a Apei, Operatorul va executa Lucrările de Extindere sau de Consolidare necesare pentru noile Branşamente; acestea  vor fi finanţate, în condiţiile legii, de Utilizatorul  care a solicitat branşarea, având în vedere condiţiile tehnice ale Operatorului.

Articolul 10 - Contoarele

10.1
Utilizatorii sunt responsabili de protejarea contoarelor situate pe proprietatea acestora. Contoarele vor fi accesibile în permanenţă reprezentanţilor Operatorului.

10.2
Tipul şi modelul contoarelor vor fi aprobate de BRML (Aprobare de Model) şi vor avea marje de erori maxime conform NML.

10.3
Contoarele sunt furnizate, montate, adaptate, sigilate, verificate şi întreţinute de Operator pe baze contractuale. Verificarea Contoarelor se face conform unei proceduri elaborate de Operator pe baza standardelor internaţionale ISO şi aprobate de Autoritate Delegantă.

10.4
Costurile cu verificarea şi întreţinerea Contoarelor sunt plătite de Operator şi se regăsesc în structura preţului, cu excepţia costurilor cu reparaţiile care nu sunt o consecinţă a folosinţei normale a Contoarelor – asemenea costuri specifice sunt în sarcina Utilizatorului care este ţinut să ia măsurile necesare pentru prevenirea deteriorării Contoarelor.

10.5
Operatorul poate, fără îndeplinirea vreunor formalităţi şi fără a limita dreptul la acţiune în justiţie, să întrerupă alimentarea cu apă potabilă de îndată ce descoperă că a fost adusă o modificare la aparatele şi accesoriile Sistemelor de Contorizare şi de Control de care este responsabil Utilizatorul sau dacă Utilizatorul îi împiedică accesul reprezentanţilor Operatorului la Contoarele sale.

10.6
În cazul în care Contorul este blocat sau inaccesibil, Operatorul va estima consumul Utilizatorului luând ca referinţă consumurile înregistrate în lunile precedente sau prin intermediul altor măsurători sau date conform unei metode ce va fi aprobată de Autoritate Delegantă. 

10.7
Diametrele Contoarelor sunt alese, în principiu, pe baza consumurilor medii zilnice ale Utilizatorilor. Cifrele de mai jos sunt date indicative :

	Diametrele Contoarelor 
(mm)
	Consumul mediu zilnic (m3)
	Consumul standard pe oră (m3)

	15
	3
	1,5

	20
	5
	2,5

	30
	14
	5

	40
	35
	10

	50
	70
	25

	60
	100
	45

	80
	200
	60

	100
	450
	100

	150
	1000
	250

	200
	2000
	400


10.8   Operatorul poate înlocui un Contor dacă se dovedeşte o diferenţă semnificativă între consum şi debitul indicat în contractul de branşare/racordare şi utilizare a Serviciului.
Articolul 11 – Verificarea Contoarelor

11.1
Operatorul poate verifica Contoarele ori de câte ori consideră că este necesar. Sub nici o formă această verificare nu poate aduce vreun profit Operatorului. Contoarele vor fi verificate de Operator prin sondaj şi cu o frecvenţă conformă recomandărilor ISO şi, dacă este cazul, ca o componentă a programului de asigurare a calităţii.

11.2
Utilizatorul este întotdeauna îndreptăţit să ceară verificarea contoarelor sale, fie Operatorului, fie unui expert desemnat de comun acord sau, în lipsa unui acord, numit de Autoritate Delegantă. Cheltuielile făcute cu verificarea vor fi plătite de Utilizator dacă se constată că, în limitele marjei de eroare stabilite în articolul 10.2 de mai sus, Contoarele sunt corespunzătoare. Acestea vor fi plătite de Operator dacă un defect de înregistrare este descoperit în dauna Utilizatorului.

11.3
Orice violare a sigiliilor, precum şi orice faptă care are ca scop sau ca rezultat consumul de apă potabilă peste cantităţile înregistrate de contor sau modificarea indicaţiilor contorului vor da dreptul la o acţiune în despăgubiri prin orice mijloace legitime, fără a fi limitat dreptul Operatorului de a întreprinde acţiunile legale şi de a înceta de îndată furnizarea apei potabile, fără îndeplinirea altor formalităţi. Operatorul va înregistra această violare într-o declaraţie făcută de reprezentanţii săi sub semnătură proprie sau de orice autoritate competentă. Cheltuielile pentru înregistrarea şi întreruperea alimentării cu apă potabilă şi redeschiderea alimentării vor fi plătite de Utilizator conform cheltuielilor înregistrate şi listei de preţuri din anexa nr. 2 pentru celelalte cheltuieli.

11.4
În situaţia în care verificarea, indiferent cine a solicitat-o, scoate la iveală un defect de contorizare, indiferent în prejudiciul cărei părţi, care are ca rezultat nereflectarea realităţii în facturi, sumele facturate vor fi regularizate până la concurenţa deficitului şi luând în considerare constatările înregistrate, precum şi, eventual, prin referire la perioade comparabile, anterioare sau ulterioare celor în legătură cu care s-a constatat deficitul. Orice litigiu referitor la regularizare până la concurenţa deficitului care nu poate fi soluţionat pe cale amiabilă va fi dedus judecăţii în faţa instanţei competente. 

Articolul 12 – Instalaţiile Interioare

12.1
Instalaţiile Interioare, care prin definiţie sunt situate în avalul Punctului de Delimitare a Instalaţiilor de Alimentare cu Apă dintre Operator şi Utilizator, nu fac parte din reţelele publice de alimentare. Ele sunt realizate, exploatate şi întreţinute pe cheltuiala şi prin grija proprietarului sau Utilizatorului, conform standardelor şi normelor tehnice aplicabile.

Instalarea şi întreţinerea Instalaţiilor Interioare sunt efectuate astfel încât să se evite orice problemă în funcţionarea serviciului public, să se prevină orice posibilă comunicare cu reţelele de apă uzată sau meteorică şi să se prevină utilizarea ilicită şi frauduloasă a apei potabile.

12.2
În special următoarele instalaţii sunt considerate Instalaţii Interioare: staţiile de hidrofor interioare amplasate în avalul apometrelor, fântânile, hidranţii de incendiu şi în general toate instalaţiile destinate uzului public, alimentate cu apă potabilă şi aparţinând autorităţilor locale.

12.3
Utilizatorul nu poate instala nici un fel de mijloc de producţie autonomă a apei potabile, printr-un puţ sau un orificiu special, fără respectarea condiţiilor tehnice specifice stabilite de Operator şi fără obţinerea Autorizaţiei din partea Autorităţii Delegante în forma cerută de lege. Demararea acestui tip de lucrare este în toate cazurile supusă încheierii unui Contract operaţional special între Utilizator şi Operator.

Instalaţiile Interioare pot cuprinde aparate de pompare din reţele, fără conectare şi absorbţie directă, cu condiţia ca aceste aparate să respecte regulile stabilite de Operator şi să fie puse în funcţiune de acord cu acesta.

12.4
Nu vor exista interconectări nici permanente şi fixe, nici mobile între Instalaţiile Interioare ale unui Utilizator care se alimentează din reţeaua publică şi instalaţiile alimentate de o sursă de producţie autonomă. Orice instalaţie care constituie un pericol sau un inconvenient pentru funcţionarea normală a Serviciului fie va fi remediată imediat de proprietar, fie Operatorul va suspenda alimentarea cu apă din reţeaua publică a respectivului Utilizator.

12.5
Operatorul este îndreptăţit să ceară Utilizatorilor să respecte standardele şi normativele în vigoare.

Articolul 13 – Instalaţii destinate uzului public

13.1
Instalaţiile de alimentare cu apă potabilă pentru uz public, precum hidranţii sau alte puncte de alimentare sunt considerate în cuprinsul Dispoziţiilor Speciale – Partea de Apă ca fiind Instalaţii Interioare.

13.2
Tipologia Punctelor de Delimitare a Instalaţiilor de Alimentare cu Apă dintre Operator şi Utilizator va fi aprobată de Operator. Acestea sunt echipate cu contoare, iar construcţia şi întreţinerea lor sunt responsabilitatea Localităţilor. Alimentarea de la Punctele de Delimitare a Instalaţiilor de Alimentare cu Apă dintre Operator şi Utilizator este permisă doar pentru uz menajer. Operatorul este îndreptăţit să întrerupă furnizarea prin Punctele de Delimitare a Instalaţiilor de Alimentare cu Apă dintre Operator şi Utilizator, dacă exploatarea lor se descoperă a fi defectuoasă.

13.3
Operaţiile de deschidere în scopul verificării funcţionalităţii hidranţilor vor fi  executate cu respectarea unui grafic stabilit de comun acord între Operator şi autorităţile implicate. 

Articolul 14 - Inspectarea Instalaţiilor Interioare

14.1
Apa potabilă este furnizată Utilizatorilor numai dacă aceştia respectă standardele stabilite de Contractul de branşare/racordare şi utilizare a Serviciului. Operatorul poate alimenta Instalaţiile Interioare numai după inspectarea acestora de către un organ cu aprobarea specială a Autorităţii Delegante sau, în lipsa acestuia, de către Operator sub controlul Autorităţii Delegante.

14.2
După punerea sub presiune a Instalaţiilor Interioare, Operatorul poate în orice moment să ceară inspecţii la orice Utilizator, cu respectarea periodicităţii minime a inspecţiilor stabilite prin normele aplicabile. Un astfel de control va fi efectuat într-un termen comunicat în mod rezonabil, de către un organ ales de Utilizator printre cele aprobate de Autoritate Delegantă sau în lipsa acestora de către Operator sub controlul Autorităţii Delegante.

Atunci când cere inspectarea unei Instalaţii Interioare, Operatorul va indica expres motivul pentru care Instalaţiile Interioare aduc atingere reţelei publice. Utilizatorul nu este obligat să dea curs cererii Operatorului dacă aceste motive nu îi sunt indicate. Dacă se constată cu ocazia controlului că cererea a fost justificată, costurile inspecţiei sunt suportate de Utilizator. În caz contrar, costurile inspecţiei sunt suportate de Operator.

14.3
Operatorul poate, fără îndeplinirea altor formalităţi, să refuze sau să întrerupă alimentarea cu apă potabilă dacă Utilizatorul nu a dat curs cererii îndreptăţite a Operatorului în termenul limită solicitat sau dacă organul de control aprobat descoperă că Instalaţiile Interioare sunt defectuoase sau nu respectă standardele şi normele aplicabile.

14.4
Operatorul răspunde doar pentru deficienţele Instalaţiilor Interioare care se datorează  Operatorului.

Articolul 15 – Reţelele aflate sub drumurile publice


15.1.
Operatorul va asigura ca drumurile şi pavajul să fie refăcute şi readuse la o stare perfectă în acele locuri unde au fost săpate şanţuri conform Articolului 20.4 din Dispoziţiile Speciale – Partea Comună şi a normelor privind drumurile.

15.2.
Autoritatea Delegantă va asigura readucerea reţelelor de alimentare cu apă şi de canalizare în starea lor iniţială atunci când acestea suferă prejudicii ca urmare a lucrărilor de reabilitare a infrastructurii. Autoritatea Delegantă şi Operatorul au obligaţia de informare reciprocă asupra lucrărilor întreprinse care pot afecta reţelele de alimentare cu apă şi de canalizare.

15.3.
Operatorul are obligaţia de a obţine autorizaţiile prevăzute de legislaţia în vigoare.
TITLUL III – PREŢUL 
Articolul 16 – Reguli

16.1 La data de 1 ianuarie sau 1 iulie, care survine prima, următoare Datei Intrării în Vigoare, Operatorul va aplica preţul indicat în anexa nr. 1 de mai jos, cu posibilitatea modificării şi/sau ajustării sale, astfel cum se prevede în Dispoziţiile Speciale – Partea Comună, articolul 25.3.

16.2 Modificările/ajustările preţului se efectuează conform articolului 25 din Dispoziţiile Speciale – Partea Comună.

16.3 Utilizatorii vor fi facturaţi pe baza înregistrărilor contoarelor de Branşament şi, prin excepţie, în sistem pauşal atunci când nu există contoare de Branşament, până la instalarea acestora.

TITLUL IV – CALITATEA SERVICIULUI FURNIZAT UTILIZATORILOR
Articolul 17 – Standardele de alimentare

17.1
Operatorul este obligat să furnizeze alimentarea cu apă potabilă conform standardelor de calitate, debite şi presiune  prevăzute în Articolul 8 de mai sus, fără a limita aplicarea Articolului 42.5 din Dispoziţiile Speciale – Partea Comună.

17.2
Controalele necesare sunt efectuate de departamentele administrative ale Autorităţii Delegante sau de terţi autorizaţi, îndeosebi în ceea ce priveşte controlul calităţii apei potabile şi a standardelor de securitate.

17.3
În termen de 12 (douăsprezece) luni de la Data Intrării în Vigoare, Autoritatea Delegantă şi Operatorul vor conveni asupra procedurilor interne şi externe privind asigurarea calităţii alimentării cu apă potabilă, precum şi respectării standardelor sanitare şi de securitate pentru Utilizatori şi populaţie în general. Procedurile de Control vor face obiectul, după semnarea lor, unui act adiţional la prezentul Contract.

Articolul 18 – Întreruperile Serviciului

18.1
Operatorul este obligat să furnizeze apă potabilă fiecărui Utilizator în permanenţă conform condiţiilor fixate prin Contractul de branşare/racordare şi utilizare a Serviciului, cu respectarea articolului 42.5 din Dispoziţiile Speciale – Partea Comună.

18.2
În termen de 24 (douăzeci şi patru) de luni de la Data Intrării în Vigoare, Autoritatea Delegantă şi Operatorul vor defini de comun acord Indicatorii de Întrerupere a Serviciului care vor fi implementaţi de Operator, pragurile statistice dincolo de care Serviciul este considerat ca fiind inadecvat şi sancţiunile corespunzătoare în caz de neîndeplinire. Indicatorii, pragurile statistice şi sancţiunile vor face obiectul, după semnarea lor, unui act adiţional la prezentul contract.

18.3
Raportul anual adresat Autorităţii Delegante de către Operator va cuprinde evidenţa întreruperilor Serviciului.

18.4
Operatorul va ţine la dispoziţia Autorităţii Delegante înregistrările şi documentele referitoare la întreruperile Serviciului.

Articolul 19 – Termenele Serviciului

19.1
Operatorul se obligă să respecte termenele Serviciului faţă de Utilizatori, fixate în anexa nr. 4 de mai jos, cu respectarea aplicării articolului 42.5 din Dispoziţiile Speciale – Partea Comună.

19.2
Pentru orice Branşament executat după expirarea termenelor indicate din culpa dovedită a sa, Operatorul va acorda o reducere Utilizatorului respectiv de 10% (zece la sută) din valoarea Branşamentului în cazul în care Branşamentul este instalat într-un termen ce depăşeşte standardul, dar mai scurt decât dublul termenului garantat, şi de 20% (douăzeci la sută) din valoarea Branşamentului dacă termenul depăşeşte dublul termenului limită garantat.  
19.3
Raportul anual adresat Autorităţii Delegante de către Operator va cuprinde evidenţa termenelor Serviciului faţă de Utilizatori, plângerilor şi reducerilor acordate din pricina întârzierilor la branşare.

ANEXE
Anexa nr. II. 1 – Preţul pentru Apă.
Anexa nr. II. 2 – Preţurile pentru branşare şi alte servicii – Apă.
Anexa nr. II. 3 – Duratele de Viaţă Tehnică – Echipamente şi Lucrări – Apă.
Anexa nr. II. 4 – Termenele Serviciului de alimentare cu apă.

ANEXA NR.  I I. 1

preţul PENTRU APĂ

Preţul în Lei /m3 fără TVA  la Data Intrării în Vigoare pentru toate


localităţile este prezentat în tabelul de mai jos:
	Nr.crt.
	Localitatea 
	Pret  APA   (lei/m3)
	     Nr.crt.
	                     Localitatea
	                  Pret  APA                   (lei/m3)

	
	
	2009
	
	
	2009

	1
	CONSILIUL JUDETEAN TIMIŞ
	- 
	31
	Liebling
	1.20

	2
	Timisoara
	1.83
	32
	Manastiur
	1.00

	3
	Buzias
	2.11
	33
	Nadrag
	1.20

	4
	Ciacova
	0.90
	34
	Parta
	 -

	5
	Deta
	2.08
	35
	Pischia
	1.20

	6
	Faget
	1.01
	36
	Racovita
	1.00

	7
	Gataia
	1.28
	37
	Sacosu Turcesc
	1.50

	8
	Jimbolia
	2.15
	387
	Sag
	1.00

	9
	Recas
	0.80
	39
	Satchinez
	1.00

	10
	Sannicolau Mare
	1.15
	40
	Stiuca
	1.20

	11
	Mosnita Noua
	 -
	41
	Uivar
	2.52

	12
	Sacalaz
	1.31
	42
	Varias
	0.95

	13
	Sanmihaiu Roman
	 -
	43
	Victor Vlad D.
	1.26

	14
	Banloc
	0.70
	44
	Guilvaz
	0.85

	15
	Beba Veche
	0.90
	45
	Giarmata
	1.70

	16
	Becicherecu Mic
	1.00
	46
	Lovrin
	1.30

	17
	Bethausen
	0.59
	47
	Teremia Mare
	0.40

	18
	Bucovat
	 -
	48
	Tomnatic
	0.84

	19
	Cenad
	1.00
	49
	Saravale
	 -

	20
	Cenei
	1.70
	50
	Giroc
	1.57

	21
	Checea
	1.50
	51
	Gottlob
	1.00

	22
	Comlosu Mare
	0.40
	52
	Sanpetru Mare
	 -

	23
	Costeiu
	0.90
	53
	Balint
	 -

	24
	Criciova
	 -
	54
	Jebel
	1.70

	25
	Curtea
	1.50
	55
	Voiteg
	0.70

	26
	Denta
	0.70
	56
	Periam
	1.20

	27
	Foeni
	0.85
	57
	Peciu Nou
	1.00

	28
	Fibis
	 -
	58
	Tomeşti
	

	29
	Ghilad
	 -
	59
	Traian Vuia
	

	30
	Ghiroda
	1.20
	
	
	


Din anul 2010 în întreaga arie de operare se va trece la unificarea completă a tarifelor. Tarifele din fiecare localitate vor converge către tariful din Municipiul Timişoara.
Preţul în Lei /m3 fără TVA şi ajustări în termeni reali (fără inflaţie şi TVA) ale tarifului unic este prezentat în tabelul următor
	Ajustare tarife in termeni reali

(tarife fara TVA)
	Tarif

Unic din 2010

Lei/m3
	Ajustarea la Tariful unic 2010

%
	Ajustare

2011

%
	Ajustare

2012

%

	
	
	a n
	a n+1
	a n+2

	Timişoara
	2,08
	3,2
	
	

	Apa
	2,08
	3,2
	0 
	0 


* Ajustările în termeni reali nu includ inflaţia din perioada dintre ajustările tarifare şi nici taxa pe valoare adăugată.
Pentru localităţile care nu beneficiază iniţial de servicii de alimentare cu apă în momentul în care localitatea va beneficia de servicii de alimentare cu apă se va aplica preţul existent la aceea dată în Municipiul Timişoara sau tariful unic după caz.
ANEXA nr.  i i. 2
PREŢUL PENTRU BRANŞARE ŞI ALTE SERVICII – APĂ
	Nr. Crt
	Tip aviz/Denumire serviciu
	Preţul în Lei

	1
	Aviz preliminar pentru branşamente
	24,00

	2
	Aviz de principiu pentru extinderi
	24,00

	3
	Aviz de furnizare pentru branşamente noi
	24,00

	4
	Aviz definitiv pentru extinderi
	24,00

	5
	Aviz de gospodărie subterană
	30,00

	6
	Aviz de instalaţii interioare
	24,00

	7
	Aviz Soc. Com. Adeverinţe de utilităţi apă
	24,00

	8
	Aviz separare consumuri
	24,00

	9
	Verificare bransament apă executat
	82,00

	10
	Tarif pentru debranşare-rebranşare apometre D= 15-40
	88,00

	11
	Tarif pentru debranşare-rebranşare apometre D= 50-80
	135,00

	12
	Verificari metrologice apometre D=15-20
	80,00

	13
	Verificari metrologice apometre D=30-40
	91,00

	14
	Verificari metrologice apometre D=50-80
	135,00


PREŢURI DE BRANŞARE (lucrări la apă – fără TVA)

	
	Serviciul
	Preţul în Lei pe branşament

	Apă (valoare brută) pentru branşamente la o distanţă mai mică de 10 metri lineari
	Executie externalizata 
	Conform situatiilor de lucrari intocmite de executant

	
	Avizare documentatie


	Conform tarife aprobate de Consiliu Administratie

	
	
	

	
	
	

	
	
	

	
	
	

	
	
	

	
	
	

	
	
	

	
	
	


ANEXA NR.  I I. 3 
DURATELE DE VIAŢĂ TEHNICĂ– Echipamente şi Lucrări - Apă

Echipamentele şi lucrările de alimentare cu apă vor avea o Durata de Viaţă Tehnică corespunzătoare valorii maxime a duratei normale de funcţionare, prevăzute în Catalogul privind clasificarea şi duratele normale de funcţionare a mijloacelor fixe aprobat conform legislaţiei în vigoare

ANEXA NR.  I I . 4 
TERMENELE SERVICIULUI DE ALIMENTARE CU APĂ

	Operaţia
	Termenul limită
	Data de la care începe să curgă termenul

	Răspunsul la o cerere de încheiere a unui contract de branşare/racord şi utilizare a Serviciilor şi pregătirea unei liste de preţuri
	· 15 zile lucrătoare
	Data primirii cererii

	Realizarea unui nou Branşament sau desfintarea unui Branşament existent
	· 15 zile lucrătoare
	· unui permis de spargere de catre autoritatea  locala 

	Repunerea în funcţiune a unui Branşament existent
	5 zile lucrătoare
	Data plăţii cheltuielilor pentru punerea în funcţiune a Branşamentului

	Răspunsul la o plângere

-sesizare privind facturarea şi precizia echipamentelor de măsurare

-alte sesizări
	-10zile lucratoare

-30 de zile calendaristice
	· De la data înregistrării plângerii

